আইমারা ভাষা
আইমারা ভাষা আন্দেস পর্বতমালার আইমার জাতির মাতৃভাষা। এটি আইমারীয় ভাষাপরিবারের অন্তর্গত একটি ভাষা। আদিবাসী আমেরিকান ভাষাগুলির মধ্যে যে অল্প কয়েকটিতে দশ লক্ষের বেশি বক্তা কথা বলেন, তাদের মধ্যে আইমার ভাষা একটি। স্পেনীয় ও কেচুয়া ভাষার সাথে আইমারা ভাষাও পেরু ও বলিভিয়ার একটি সরকারি ভাষা। এছাড়া চিলিতেও এর স্বল্প প্রচলন আছে। আইমারা একটি সংশ্লেষণাত্মক ভাষা (agglutinating language)। এর বাক্যের পদক্রম কর্তা কর্ম ক্রিয়া।